Casey Stoney

**Casey Jean Stoney** (født 1982) er en engelsk fotballtrener og tidligere spiller, og er hovedtrener for Canadas kvinnelandslag.

Hun har spilt 130 kamper for det engelske landslaget. Hvor hun blant annet spilte EM i 2009 og VM i 2007 og 2011. Stoney overtok kapteinsbindet fra Faye White, og var også kaptein for Storbritannias lag i OL 2012. Hun spilte for Chelsea, Arsenal, Charlton Athletic, Lincoln og avsluttet karrieren sin hos Liverpool.

Stoney ble Manchester Uniteds første trener, og trente dem fra juni 2018 til mai 2021. I den første sesongen vant United Championship og rykket opp til WSL. 14. juli 2021 ble det kjent at Stoney skulle bli hovedtrener for det nyopprettete laget San Diego Wave i NWSL, som først begynte å spille kamper i 2022. Etter syv kamper uten seier, fikk Stoney sparken.

## Klubkarriere

### Chelsea og Arsenal
Stoney spilte for Chelsea fra 1994-1998, før hun dro til Arsenal i 1998.

### Charlton Athletic
Hun hadde allerede debutert for England, da hun dro til Charlton Athletic i 2002, i håp om å få spille mer A-lagsfotball. Første sesongen i klubben ble en suksess, og hun bar kapteinsbindet i klubbens første FA-cupfinale.

Hun bidro til at Charlton vant Premier League Cupen i 2004, FA-cupen i 2005, og slo Arsenal 2-1 i enda en Premier League cupfinale i 2006. Da Charlton la ned hele kvinnesatsingen etter at herrelaget rykket ned i 2007, sa Stoney dette:I’m disgusted with the club - the men get relegated and we get punished. The club’s only trophies in recent years have been won by the women’s team - and in the last four seasons we were the only side apart from Arsenal to win major honours. Seven weeks ago we played in front of a record crowd at the FA Cup final - that’s now our last match and I’m totally gutted for everyone involved on the women’s side. I just hope that what has happened to us dosen’t reverberate around the women’s game - otherwise it will be in serious trouble.

### Retur til Chelsea
I juli 2007, signerte hun for Chelsea. Fra februar 2009 til slutten av sesongen fungerte hun som spillende manager, etter at Steve Jones trakk seg. Etter anbefaling fra Stoney fikk Matt Beard jobben som hovedtrener fra 2009/10-sesongen.

### Lincoln
13. mars 2010 annonserte Stoney at hun hadde signert for WSL-klubben Lincoln. Klubbskiftet skjedde fordi Lincoln kunne tilby trening på fulltid, noe Chelsea ikke hadde mulighet til.

### Retur til Arsenal
Stoney returnerte til Arsenal i 2014, for å prøve å vinne flere troféer. Tiden i Arsenal resulterte i to FA-cuptrofféer og et ligacuptrofé.

### Liverpool
13. desember 2016 bekreftet Liverpool at Stoney hadde signert for klubben. Hun spilte sin siste klubbkamp 21. februar 2018. Hun la opp for en rolle i trenerapparatet til landslaget under Phil Neville.

## Trenerkarriere

### Chelsea
I februar 2009, tok hun rollen som spillende manager, i Chelsea, frem til juni 2009, etter at Steve Jones trakk seg.

### England
Etter at hun la opp i 2018, ble Stoney en del av trenerapparatet til englands landslag.

### Manchester United
8. juni 2018 fikk Stoney rollen som hovedtrener for det nye kvinnelaget til Manchester United. Hennes første kamp og seier kom mot Liverpool i ligacupen. Uniteds første sesong under Stoney, endte med en Championship tittel og opprykk til WSL. De vant 18 ut av 20 kamper, og kun én av resulterte i et tap. I tillegg til ligatittelen, spilte United også kvartfinale i FA-cupen, semifinale i ligacupen, hvor de slo fire WSL-klubber på veien.

I første serierunde, i klubbens første sesong i WSL, ledet Stoney United i lagets første Manchester Derby, foran 31 213 tilskuere. United tapte 1-0, men fikk sin revansje i ligacupen seks uker senere, da de slo City, for første gang, 2-0. 8. november 2018 signerte Stoney en kontraktforlengelse, til 2022. Stoney kritiserte regelmessig kvaliteten på dommerstanden i ligaen, hvor hun kalte den «substandard», etter et 1-0 tap mot Chelsea, 17. november 2019. 12. mai 2021 ble det annonsert at Stoney var ferdig som hovedtrener for klubben etter sesongen. Hun og United satt igjen med to fjerdeplass plasseringer på rad i ligaen, hvor de den ene sesongen havnet ett poeng bak Arsenal.

### San Diego
14. juli 2021 ble det kjent at Stoney skulle bli San Diego sin første hovedtrener. Wave var nyetablert og spilte sin første sesong i NWSL i 2022. I den første turneringen under Stoney; NWSL Challenge Cup, endte Wave opp på tredjeplass i gruppen, med 1 seier, 3 uavgjort, og 3 tap. Wave endte den første sesongen på tredjeplass i serien, med 10 seiere, 6 uavgjort og 6 tap. Stoney ble kåret til ligaens «coach of the year». Wave gikk videre til seriens sluttspill, hvor de slo Chicago Red Stars 2-1 e.e.o. I semifinalen tapte de mot Portland Thorns som gikk hele veien og vant sluttspillet.

I 2023 vant Wave det ordinære seriespillet, etter å ha slått Racing Louisville FC i siste serierunde. Som vinnere av  serien var de direkte kvalifisert til semifinalen i sluttspillet, hvor de tapte mot OL Reign.

2024-sesongen startet sterkt for Wave og Stoney, da de vant NWSL Challenge Cup. Men midtveis i sesongen var de på en 9. plass. Etter at Wave gikk syv kamper uten seier, fikk Stoney sparken 24. juni 2024.

## Privatliv
I november 2012 var Stoney på listen til The Independent Pink List over inflytelsesrike lesbiske og homofile personer i Storbritannia. 10. februar 2014 snakte Stoney offentlig for første gang om at hun var lesbisk. Hun er i et forhold med tidligere lagkamerat på Lincoln City, Megan Harris. 16. juli 2014 ble det offentlig at Harris var gravid med tvillinger, som ble født 8. november 2014. Deres tredje barn ble født 12. desember 2017.

Stoney ble utnevnt til medlem av den britiske imperieordenen (MBE) i 2015, for sin innsats i fotball.

## Trenerstatistikk

## Utmerkelser

### Spiller
**Arsenal**

* Women’s Premier League National Division: 2000/01, 2001/02
* FA-cupen: 2001, 2014, 2016
* Ligacupen: 2015
* Premier League Cup: 1999/2000, 2000/01
* Community Shield: 2000, 2001

**Charlton Athletic**

* FA-cupen: 2004/05
* Premier League Cup: 2003/04, 2005/06
* Community Shield: 2004

**England**

* 2. Plass i EM: 2009
* 3. plass i VM: 2015

**Individuelle**

* FA International Player of the Year Award: 2008, 2012
* FA WSL Team of the Year: 2014/15, 2015/16

### Trener
**Manchester United**

* Championship: 2018/19

**San Diego Wave**

* NWSL Shield: 2023
* NWSL Challenge Cup: 2024

**Individuelle**

* LMA Women’s Championship Manager of the Month: november 2018, februar 2019, april 2019
* WSL Manager of the Month: november 2020, desember 2020
* NWSL Coach of the Year: 2022

## Referanser


## Eksterne lenker
*